LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums Publisko iepirkumu likuma 8.2 panta kārtībā

**“Fizikas kabineta atjaunošana Daugavpils 9.vidusskolas ēkā”**

identifikācijas numurs DPD 2015/143

# Iepirkumu komisijas sēdes protokols Nr.5

2016.gada 18.janvārī

SĒDE NOTIEK Daugavpilī, K.Valdemāra ielā 1, Daugavpils pilsētas domes 306.kabinetā.

SĒDE SĀKAS plkst. 16.30.

SĒDĒ PIEDALĀS:

|  |  |
| --- | --- |
| Komisijas priekšsēdētāja | Jurate Kornutjaka – Daugavpils pilsētas domes Centralizēto iepirkumu nodaļas vadītāja, |
| Komisijas locekļi | Jurijs Bārtuls – Daugavpils pilsētas domes Centralizēto iepirkumu nodaļas jurists,Inga Zarāne – Daugavpils pilsētas domes Centralizēto iepirkumu nodaļas ekonomiste, |
|  | Vitālijs Kalniņš – Daugavpils pilsētas Izglītības pārvaldes būvinženieris, |
| Sēdi protokolē | Komisijas loceklis J.Bārtuls.  |

**Iepirkums izsludināts:** Paziņojums par iepirkumu ievietots Iepirkumu uzraudzības biroja mājas lapā – 2015.gada 9.decembrī. Iepirkuma nolikums ievietots Daugavpils pilsētas pašvaldības mājas lapā – 2015.gada 9.decembrī.

Datums, kad pieņemts lēmums par iespējamu līguma slēgšanas tiesību piešķiršanu – 2016.gada 18.janvāris.

Komisijas izveidošanas pamats: Domes izpilddirektores 2015.gada 9.decembra rīkojums Nr.337.

Komisijas sēdes darba kārtība: Lēmuma par uzvarētāju pieņemšana.

**Lēmuma par uzvarētāju pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisijas loceklis Jurijs Bārtuls ziņo, ka pieteikumu dalībai iepirkumā ir iesnieguši 13 (trīspadsmit) pretendenti – SIA “LD BŪVE”, SIA „BORG”, SIA “DAUGAVPILS BŪVREMONTS”, SIA “RAPIT K”, SIA “DAUGAVPILS CELTNIEKS”, SIA “EURO CELT D”, SIA “ARGON”, SIA “ARS GROUP”, SIA “BELMAST BŪVE”, SIA “VANPRO”, SIA “BUILDER INDUSTRY”, SIA “DEFASS-D” un SIA “LAGRON””.
3. 2015.gada 22.decembra sēdē (protokols Nr.2) iepirkumu komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa:

|  |  |  |
| --- | --- | --- |
| **Nr.p.k.** | **Pretendenta nosaukums** | **Piedāvātā cena EUR bez PVN**  |
| 1. | SIA “LD BŪVE” | 14 985,49 |
| 2. | SIA “BORG” | 16 505,37 |
| 3. | SIA “DAUGAVPILS BŪVREMONTS” | 14 551,39 |
| 4. | SIA “RAPIT K” | 16 820,29 |
| 5. | SIA “DAUGAVPILS CELTNIEKS” | 19 895,79 |
| 6. | SIA “EURO CELT D” | 17 779,53 |
| 7. | SIA “ARGON” | 14 178,57 |
| 8. | SIA “ARS GROUP” | 16 954,02 |
| 9. | SIA “BELMAST BŪVE” | 18 658,56 |
| 10. | SIA “VANPRO” | 16 949,15 |
| 11. | SIA “BUILDER INDUSTRY” | 16 335,03 |
| 12. | SIA “DEFASS-D” | 12 699,94 |
| 13. | SIA “LAGRON” | 16 823,84 |

1. 2016.gada 5.janvāra iepirkumu komisijas sēdē (protokols Nr.3) iepirkumu komisija **nolēma** **izslēgt** no turpmākas dalības iepirkumā pretendenta SIA “DEFASS-D” piedāvājumu, sakarā ar to, ka pretendenta SIA “DEFASS – D” norādītajai personai, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu noteiktajām prasībām – SIA “ENERGOBALTIKA” dienā, kad paziņojums par Iepirkumu publicēts iepirkumu uzraudzības biroja mājaslapā (2015.gada 9.decembris), ir nodokļu parāds. Pretendents SIA “DEFASS – D” 2016.gada 4.janvārī iesniedza izziņu, kas apliecina, ka SIA “ENERGOBALTIKA” uz 2015.gada 18.decembri nav aktuāla nodokļa parāda, taču nav iesniedzis pierādījumus, ka SIA “ENERGOBALTIKA” dienā, kad paziņojums par plānoto līgumu publicēts Iepirkumu uzraudzības biroja mājaslapā – 2015.gada 9.decembrī, nebija nodokļa parāda.
2. 2016.gada 5.janvāra sēdē (protokols Nr.3) iepirkumu komisija **nolēma noraidīt** pretendenta **SIA “DAUGAVPILS CELTNIEKS”**, reģ.Nr. 51503019271, juridiskā adrese: Kārklu iela 8, Daugavpils, piedāvājumu, jo pretendents nav iesniedzis visus Nolikumā noteiktos dokumentus savas kvalifikācijas novērtēšana – pretendents SIA “DAUGAVPILS CELTNIEKS” piedāvājumā vispār nav iekļāvis apliecinājumu par sadarbību ar atbildīgo būvdarbu vadītāju, sadarbības apliecinājumu ar piedāvājumā norādīto apakšuzņēmēju – personu uz kuras iespējām pretendents balstās, kā arī nav pievienojis civiltiesiskās apdrošināšanas polises kopijas vai apliecinājumus, ka civiltiesiskā atbildība tiks apdrošināta.

Publisko iepirkumu likuma 2.panta 2.punkts nosaka, ka šā likuma mērķis ir nodrošināt, piegādātāju brīvu konkurenci, kā arī vienlīdzīgu un taisnīgu attieksmi pret tiem. Publisko iepirkumu likuma 45.panta pirmā daļa nosaka, ka gadījumā, ja pasūtītājs konstatē, ka kvalifikāciju apliecinošajos dokumentos ietvertā informācija ir neskaidra vai nepilnīga, tas pieprasa, lai piegādātājs vai kompetenta institūcija izskaidro vai papildina šajos dokumentos ietverto informāciju. Papildināt vai izskaidrot var tikai tādus dokumentus, kuri jau sākotnēji ir iekļauti Piedāvājuma sastāvā vai uz kuriem ir atsauce piedāvājumā.

Komisija nevar lūgt izskaidrot dokumentus, kuri piedāvājumā nav iekļauti. Tāda Piedāvājuma atzīšana par Nolikuma prasībām atbilstošu, kurš nesatur visus Nolikumā noteiktos kvalifikāciju apliecinošos dokumentus, būtu pretēja Publisko iepirkumu likuma regulējumam, tajā skaitā Publisko iepirkumu likuma 2.panta punktā noteiktajiem principiem, līdz ar minēto pretendenta SIA „DAUGAVPILS CELTNIEKS” piedāvājums tika noraidīts kā neatbilstošs.

1. 2016.gada 18.janvāra iepirkumu komisijas sēdē (protokols Nr.4) iepirkumu komisija nolēma izlabot aritmētiskās kļūdas pretendentu SIA “LD BŪVE”, SIA “DAUGAVPILS BŪVREMONTS”, SIA “RAPIT K”, SIA “EURO CELT D”, SIA “ARS GROUP”, SIA “BELMAST BŪVE” un SIA “BUILDER INDUSTRY” piedāvājumos. Pēc aritmētisko kļūdu labošanas pretendentu piedāvātās līgumcenas ir šādas:

|  |  |  |  |
| --- | --- | --- | --- |
| **Nr.p.k.** | **Pretendenta nosaukums** | **Piedāvātā līgumcena cena EUR bez PVN** | **Līgumcena pēc aritmētisko kļūdu labošanas** |
| 1. | SIA “LD BŪVE” | 14 985,49 | 14 980,11 |
| 2. | SIA “BORG” | 16 505,37 | nav aritmētisku kļūdu |
| 3. | SIA “DAUGAVPILS BŪVREMONTS” | 14 551,39 | 14 551,34 |
| 4. | SIA “RAPIT K” | 16 820,29 | 16 820,40 |
| 5. | SIA “DAUGAVPILS CELTNIEKS” | Izslēgts no dalības iepirkumā |
| 6. | SIA “EURO CELT D” | 17 779,53 | 17 783,91 |
| 7. | **SIA “ARGON”** | **14 178,57** | nav aritmētisku kļūdu |
| 8. | SIA “ARS GROUP” | 16 954,02 | 16 956,73 |
| 9. | SIA “BELMAST BŪVE” | 18 658,56 | 18 656,89 |
| 10 | SIA “VANPRO” | 16 949,15 | nav aritmētisku kļūdu |
| 11. | SIA “BUILDER INDUSTRY” | 16 335,03 | 16 335,29 |
| 12. | SIA “DEFASS-D” | Piedāvājums noraidīts |
| 13. | SIA “LAGRON” | 16 823,84 | nav aritmētisku kļūdu |

1. 2016.gada 18.janvāra iepirkumu komisijas sēdē (protokols Nr.4) iepirkumu komisija nolēma atzīt SIA “ARGON” par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkumā un uzdot iepirkumu komisijas loceklim J.Bārtulim pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentu.
2. Komisijas loceklis J.Bārtuls ziņo, ka pamatojoties uz Publisko iepirkumu likuma 8.2 panta septīto daļu un iepirkuma Nolikuma 41.6.apakšpunktu, izmantojot Ministru kabineta noteikto informācijas sistēmu <https://www.eis.gov.lv>, 2016.gada 18.janvārī ir izdrukājis e-izziņas, kas apliecina, ka pretendentam SIA “ARGON” nav aktuālu nodokļu parādu, kā arī nav aktuālo datu par maksātnespējas, bankrota un likvidācijas procesiem, apturētu un pārtrauktu saimniecisko darbību uz dienu, kad pieņemts lēmums par iespējamu līguma slēgšanas tiesību piešķiršanu – 2016.gada 18.janvāri.
3. Komisijas locekļi izskata saņemtos dokumentus un konstatē, ka attiecībā uz pretendentu SIA “ARGON” nepastāv Publisko iepirkumu likuma 8.2 panta piektās daļas 1. un 2.punktā noteiktie izslēgšanas nosacījumi.
4. Ņemot vērā, ka pretendenta SIA “ARGON” piedāvājums atbilst iepirkuma Nolikuma prasībām, tas atzīstams par uzvarētāju iepirkumā. Pārējo pretendentu atbilstošie piedāvājumi nav ar viszemāko cenu.
5. Pamatojoties uz Publisko iepirkumu likuma 8.2 panta devīto daļu, **iepirkuma komisija nolemj:**
	1. atzīt **SIA “ARGON”**,reģ.Nr.41503066467, juridiskā adrese: Lāčplēša iela 81, Daugavpils, par uzvarētāju iepirkumā “Fizikas kabineta atjaunošana Daugavpils 9.vidusskolas ēkā”, identifikācijas numurs DPD 2015/143 un piešķirt līguma slēgšanas tiesības par summu EUR 14 178,57 bez PVN;
	2. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
	3. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā [www.iub.gov.lv](http://www.iub.gov.lv) paziņojumu par noslēgto līgumu un publicēt Daugavpils pilsētas domes mājas lapā [www.daugavpils.lv](http://www.daugavpils.lv) doto lēmumu un līguma tekstu.

*Balsojums: 4 balsis "par", "pret" - nav, "atturas" - nav.*

SĒDE BEIDZAS plkst. 16.40.

Komisijas priekšsēdētāja J.Kornutjaka

Komisijas locekļi I.Zarāne

 V.Kalniņš

 J.Bārtuls